02015O0035 — SK — 01.10.2018 — 003.001

Tento text slúži výlučne ako dokumentačný nástroj a nemá žiadny právny účinok. Inštitúcie Únie nenesú nijakú zodpovednosť za jeho obsah. Autentické verzie príslušných aktov vrátane ich preambúl sú tie, ktoré boli uverejnené v Úradnom vestníku Európskej únie a ktoré sú dostupné na portáli EUR-Lex. Tieto úradné znenia sú priamo dostupné prostredníctvom odkazov v tomto dokumente

Zmenené a doplnené:









▼B

USMERNENIE EURÓPSKEJ CENTRÁLNEJ BANKY (EÚ) 2016/65

z 18. novembra 2015

o oceňovacích zrážkach uplatňovaných pri vykonávaní rámca menovej politiky Eurosystému (ECB/2015/35)







▼M1

Článok 1

Oceňovacie zrážky uplatňované na akceptovateľné obchodovateľné aktíva

1. V súlade s hlavou VI štvrtej časti usmernenia (EÚ) 2015/510 (ECB/2014/60), na obchodovateľné aktíva sa uplatňujú oceňovacie zrážky, ako sú vymedzené v článku 97 ods. 2 usmernenia (EÚ) 2015/510 (ECB/2014/60), vo výškach ustanovených v tabuľkách 2 a 2a prílohy k tomuto usmerneniu.

2. Oceňovacia zrážka pre konkrétne aktívum závisí od týchto faktorov:

a) kategória zrážok, do ktorej je aktívum zaradené, ako je to vymedzené v článku 2;

b) zostatková splatnosť alebo vážená priemerná životnosť aktíva, ako je to uvedené v článku 3;

c) kupónová štruktúra aktíva;

d) stupeň kreditnej kvality, do ktorého je aktívum zaradené.

▼B

Článok 2

Stanovenie kategórií zrážok pre obchodovateľné aktíva

Akceptovateľné obchodovateľné aktíva sa zaradia do jednej z piatich kategórií zrážok na základe typu emitenta a/alebo typu aktíva, ako je to uvedené v tabuľke 1 prílohy k tomuto usmerneniu:

a) dlhové nástroje vydané ústrednou štátnou správou, dlhové nástroje ECB a dlhové nástroje vydané národnými centrálnymi bankami pred prijatím eura v príslušnom členskom štáte, ktorého menou je euro, sa zaraďujú do kategórie zrážok I;

▼M1

b) dlhové nástroje vydané miestnou samosprávou a regionálnou vládou, subjektmi klasifikovanými Eurosystémom ako agentúry, multilaterálnymi rozvojovými bankami a medzinárodnými organizáciami, ako aj kryté dlhopisy typu jumbo, ktoré sú v súlade so smernicou o PKIPCP, sa zaraďujú do kategórie zrážok II;

c) kryté dlhopisy, ktoré sú v súlade so smernicou o PKIPCP a zároveň nie sú krytými dlhopismi typu jumbo, ktoré sú v súlade so smernicou o PKIPCP, ostatné kryté dlhopisy a dlhové nástroje vydané nefinančnými korporáciami sa zaraďujú do kategórie zrážok III;

▼B

d) nezabezpečené dlhové nástroje vydané úverovými inštitúciami a finančnými korporáciami okrem úverových inštitúcií sú zahrnuté do kategórie zrážok IV;

e) cenné papiere kryté aktívami sa zaraďujú do kategórie zrážok V bez ohľadu na klasifikáciu emitenta.

▼M1

Článok 3

Oceňovacie zrážky pre obchodovateľné aktíva

1. Oceňovacie zrážky pre obchodovateľné aktíva zahrnuté do kategórií zrážok I až IV sa stanovia na základe:

a) zaradenia konkrétneho aktíva do stupňa kreditnej kavlity 1, 2 alebo 3;

b) zostatkovej splatnosti aktíva, ako je to podrobne uvedené v odseku 2;

c) kupónovej štruktúry aktíva, ako je to podrobne uvedené v odseku 2.

▼M2

2. Pre obchodovateľné aktíva zaradené do kategórií zrážok I až IV závisí príslušná oceňovacia zrážka na zostatkovej splatnosti a kupónovej štruktúre aktíva (pevný, nulový, pohyblivý kupón), ako je to stanovené na základe tabuľky 2 v prílohe k tomuto usmerneniu. Príslušnou splatnosťou pre stanovenie oceňovacej zrážky, ktorá sa má uplatniť, je zostatková splatnosť aktíva, a to bez ohľadu na druh kupónovej štruktúry. V súvislosti s kupónovou štruktúrou platí, že:

a) kupóny s pohyblivou úrokovou sadzbou, ktorých obdobie opätovného nastavenia je dlhšie ako jeden rok, sa považujú za kupóny s pevnou úrokovou sadzbou;

b) kupóny s pohyblivou úrokovou sadzbou, ktoré majú ako referenčnú sadzbu index inflácie eurozóny, sa považujú za kupóny s pevnou úrokovou sadzbou;

c) kupóny s pohyblivou úrokovou sadzbou so stanovenou najnižšou hodnotou, ktorá sa nerovná nule, a/alebo kupóny s pohyblivou úrokovou sadbou so stanovenou najvyššou hodnotou, sa považujú za kupóny s pevnou úrokovou sadzbou;

d) oceňovacia zrážka uplatnená na aktíva, ktoré majú viac ako jeden druh štruktúry kupónu, závisí iba od štruktúry kupónu použitej počas zostávajúcej životnosti aktíva a rovná sa najvyššej zrážke platnej pre obchodovateľné aktíva s rovnakou zostatkovou splatnosťou a stupňom kreditnej kvality. Na tento účel sa môže zohľadniť každý druh štruktúry kupónu použitej počas zostávajúcej životnosti aktíva.

▼M2

2a. Zostatková splatnosť pre kryté dlhopisy na vlastné použitie je vymedzená ako maximálna zmluvne dohodnutá splatnosť pri zohľadnení práv na predĺženie splatnosti istiny podľa ich zmluvných podmienok. Na účely tohto odseku sa „vlastným použitím“ rozumie situácia, keď zmluvná strana poskytne alebo použije kryté dlhopisy vydané alebo zaručené samotnou zmluvnou stranou alebo subjektom, ktorý má s touto zmluvnou stranou úzke väzby, ako sú vymedzené v článku 138 usmernenia (EÚ) 2015/510 (ECB/2014/60).

▼M1

3. Pre obchodovateľné aktíva zahrnuté do kategórie zrážok V sa oceňovacie zrážky bez ohľadu na kupónovú štruktúru týchto aktív stanovia na základe váženej priemernej životnosti dotknutého aktíva, ako je to podrobne uvedené v odsekoch 4 a 5. Oceňovacie zrážky pre obchodovateľné aktíva v kategórii V sú uvedené v tabuľke 2a v prílohe k tomuto usmerneniu.

4. Vážená priemerná životnosť nadriadenej tranže cenného papiera krytého aktívami sa vypočíta ako očakávaný vážený priemerný čas zostávajúci do splatenia pre túto tranžu. V súvislosti s ponechanými mobilizovanými cennými papiermi krytými aktívami sa pri výpočte váženej priemernej životnosti počíta s tým, že sa kúpne opcie emitenta neuplatnia.

5. Na účely odseku 4 sa pod „ponechanými mobilizovanými cennými papiermi krytými aktívami“ rozumejú cenné papiere kryté aktívami, ktoré zmluvná strana, ktorá je pôvodcom cenného papiera krytého aktívami alebo subjekty s úzkymi väzbami s pôvodcom, používajú v percentuálnom vyjadrení vyššom ako 75 % z nesplatenej nominálnej hodnoty. Úzke väzby sa určia v súlade s článkom 138 usmernenia (EÚ) 2015/510 (ECB/2014/60).

▼B

Článok 4

Dodatočné oceňovacie zrážky uplatňované na osobitné druhy obchodovateľných aktív

Okrem oceňovacích zrážok uvedených v článku 3 tohto usmernenia sa na osobitné druhy obchodovateľných aktív uplatňujú tieto oceňovacie zrážky:

a) na cenné papiere kryté aktívami, kryté dlhopisy a nezabezpečené dlhové nástroje vydané úverovými inštitúciami, ktoré sa teoreticky oceňujú v súlade s pravidlami uvedenými v článku 134 usmernenia (EÚ) 2015/510 (ECB/2014/60), sa uplatňuje dodatočná oceňovacia zrážka v podobe zníženia ocenenia vo výške 5 %;

b) na kryté dlhopisy na vlastné použitie sa uplatňuje dodatočná oceňovacia zrážka i) 8 % na hodnotu dlhových nástrojov zahrnutých do stupňov kreditnej kvality 1 a 2 a ii) 12 % na hodnotu dlhových nástrojov zahrnutých do stupňa kreditnej kvality 3;

▼M2

c) na účely písm. b) má „vlastné použitie“ rovnaký význam, ako je uvedené v článku 3 ods. 2a;

▼B

d) ak sa dodatočná oceňovacia zrážka uvedená pod písmenom b) nemôže uplatniť vzhľadom na systém riadenia zábezpeky národnej centrálnej banky, triparty agenta alebo TARGET2-Securities v prípade autokolateralizácie, dodoatočná oceňovacia zrážka sa uplatní v takýchto systémoch alebo platforme na celú emisnú hodnotu krytých dlhopisov, ktoré možno využiť na vlastné použitie.

Článok 5

Oceňovacie zrážky uplatňované na akceptovateľné neobchodovateľné aktíva

▼M2

1. Jednotlivé úverové pohľadávky podliehajú osobitným oceňovacím zrážkam stanoveným na základe zostatkovej splatnosti, stupňa kreditnej kvality, kupónovej štruktúry a metodiky oceňovania, ktorú používa NCB, ako je to ustanovené v tabuľke 3 prílohy k tomuto usmerneniu.

2. Úroková platba sa považuje za platbu s pohyblivou úrokovou sadzbou, ak sa viaže na referenčnú úrokovú mieru a ak obdobie opätovného nastavenia zodpovedajúce tejto platbe nie je dlhšie ako jeden rok. Úrokové platby, ktorých obdobie opätovného nastavenia je dlhšie ako jeden rok, sa považujú za platby s pevnou úrokovou sadzbou, pričom príslušná splatnosť na účely zrážky je zostatková splatnosť úverovej pohľadávky.

▼M2

Úverová pohľadávka sa na účely uplatnenia oceňovacích zrážok považuje za úverovú pohľadávku s pevnou úrokovou sadzbou, ak existuje možnosť, že s úverovou pohľadávkou budú spojené platby s pevnou úrokovou sadzbou, čo závisí od hodnoty spôsobilej referenčnej úrokovej sadzby uvedenej v článku 90 písm. b) bode iii) usmernenia (EÚ) 2015/510 (ECB/2014/60), najmä ak má kupón výslovne stanovenú najvyššiu hodnotu alebo najnižšiu hodnotu, ktorá sa nerovná nule.

▼B

3. Oceňovacia zrážka vzťahujúca sa na úverovú pohľadávku s viacerými typmi úrokových platieb závisí od úrokových platieb uskutočňovaných počas zostávajúcej doby platnosti úverovej pohľadávky. Ak sa počas zostávajúcej doby platnosti úverovej pohľadávky platí viac typov úrokových platieb, zostávajúce úrokové platby sa považujú za pevné úrokové platby, pričom pri zrážke sa používa zostatková splatnosť úverovej pohľadávky.

4. Na úverové pohľadávky s nulovým kupónom sa uplatňuje zodpovedajúca oceňovacia zrážka uplatňovaná na úverové pohľadávky s pevnými úrokovými sadzbami.

▼M2

5. Na neobchodovateľné retailové hypotekárne záložné dlhové nástroje sa uplatňuje oceňovacia zrážka vo výške 31,5 %.

▼B

6. Na termínované vklady sa oceňovacie zrážky neuplatňujú.

▼M1

7. Každá podkladová úverová pohľadávka v súbore neobchodovateľného dlhového nástroja krytého akceptovateľnými úverovými pohľadávkami podlieha zrážke na individuálnej úrovni podľa pravidiel ustanovených v odsekoch 1 až 4. Súhrnná hodnota podkladových úverových pohľadávok zahrnutých do skupiny aktív po uplatnení oceňovacích zrážok sa vždy rovná nesplatenej výške istiny neobchodovateľného dlhového nástroja krytého akceptovateľnými úverovými pohľadávkami alebo je vyššia ako uvedená nesplatená výška istiny. Ak je súhrnná hodnota nižšia ako prahová hodnota podľa predchádzajúcej vety, neobchodovateľný dlhový nástroj krytý akceptovateľnými úverovými pohľadávkami sa považuje za neakceptovateľný.

▼B

Článok 6

Nadobudnutie účinnosti a implementácia

1. Toto usmernenie nadobúda účinnosť v deň jeho oznámenia národným centrálnym bankám členských štátov, ktorých menou je euro.

2. Národné centrálne banky členských štátov, ktorých menou je euro prijmú opatrenia potrebné na zabezpečenie súladu s týmto usmernením a uplatňujú ich od 25. januára 2016. Najneskôr do 5. januára 2016 informujú ECB o textoch a prostriedkoch týkajúcich sa daných opatrení.

Článok 7

Adresáti

Toto usmernenie je určené národným centrálnym bankám členských štátov, ktorých menou je euro.

▼M1









PRÍLOHA







Tabuľka 1 Kategórie zrážok pre akceptovateľné obchodovateľné aktíva založené na druhu emitenta a/alebo druhu aktíva Kategória I Kategória II Kategória III Kategória IV Kategória V dlhové nástroje vydané ústrednou štátnou správou dlhové certifikáty ECB dlhové certifikáty vydané národnými centrálnymi bankami pred dňom prijatia eura v príslušnom členskom štáte dlhové nástroje vydané miestnou samosprávou a regionálnou vládou dlhové nástroje vydané subjektmi klasifikovanými Eurosystémom ako agentúry dlhové nástroje vydané multilaterálnymi rozvojovými bankami a medzinárodnými organizáciami kryté dlhopisy typu Jumbo, ktoré sú v súlade so smernicou o PKIPCP kryté dlhopisy, ktoré sú v súlade so smernicou o PKIPCP, okrem krytých dlhopisov typu Jumbo, ktoré sú v súlade so smernicou o PKIPCP ostatné kryté dlhopisy dlhové nástroje vydané nefinančnými korporáciami a korporáciami v sektore verejnej správy nezabezpečené dlhové nástroje vydané úverovými inštitúciami nezabezpečené dlhové nástroje vydané finančnými spoločnosťami okrem úverových inštitúcií cenné papiere kryté aktívami

▼M2







Tabuľka 2 Výšky oceňovacích zrážok uplatňované na akceptovateľné obchodovateľné aktíva v kategóriách zrážok I až IV Kategórie zrážok Kreditná kvalita Zostatková splatnosť (v rokoch) (1) Kategória I Kategória II Kategória III Kategória IV Kupón s pevnou úrokovou sadzbou Nulový kupón Kupón s pohyblivou úrokovou sadzbou Kupón s pevnou úrokovou sadzbou Nulový kupón Kupón s pohyblivou úrokovou sadzbou Kupón s pevnou úrokovou sadzbou Nulový kupón Kupón s pohyblivou úrokovou sadzbou Kupón s pevnou úrokovou sadzbou Nulový kupón Kupón s pohyblivou úrokovou sadzbou Stupne 1 a 2 0-1 0,5 0,5 0,5 1,0 1,0 1,0 1,0 1,0 1,0 7,5 7,5 7,5 1-3 1,0 2,0 0,5 1,5 2,5 1,0 2,0 3,0 1,0 10,0 10,5 7,5 3-5 1,5 2,5 0,5 2,5 3,5 1,0 3,0 4,5 1,0 13,0 13,5 7,5 5-7 2,0 3,0 1,0 3,5 4,5 1,5 4,5 6,0 2,0 14,5 15,5 10,0 7-10 3,0 4,0 1,5 4,5 6,5 2,5 6,0 8,0 3,0 16,5 18,0 13,0 > 10 5,0 7,0 2,0 8,0 10,5 3,5 9,0 13,0 4,5 20,0 25,5 14,5 Kategórie zrážok Kreditná kvalita Zostatková splatnosť (v rokoch) (1) Kategória I Kategória II Kategória III Kategória IV Kupón s pevnou úrokovou sadzbou Nulový kupón Kupón s pohyblivou úrokovou sadzbou Kupón s pevnou úrokovou sadzbou Nulový kupón Kupón s pohyblivou úrokovou sadzbou Kupón s pevnou úrokovou sadzbou Nulový kupón Kupón s pohyblivou úrokovou sadzbou Kupón s pevnou úrokovou sadzbou Nulový kupón Kupón s pohyblivou úrokovou sadzbou Stupeň 3 0-1 6,0 6,0 6,0 7,0 7,0 7,0 8,0 8,0 8,0 13,0 13,0 13,0 1-3 7,0 8,0 6,0 9,5 13,5 7,0 12,0 15,0 8,0 22,5 25,0 13,0 3-5 9,0 10,0 6,0 13,5 18,5 7,0 16,5 22,0 8,0 28,0 32,5 13,0 5-7 10,0 11,5 7,0 14,0 20,0 9,5 18,5 26,0 12,0 30,5 35,0 22,5 7-10 11,5 13,0 9,0 16,0 24,5 13,5 19,0 28,0 16,5 31,0 37,0 28,0 > 10 13,0 16,0 10,0 19,0 29,5 14,0 19,5 30,0 18,5 31,5 38,0 30,5 (*1) T. j. 0-1 je zostatková splatnosť do jedného roka, 1-3 je zostatková splatnosť najmenej jeden rok a menej ako tri roky, atď

▼M1







Tabuľka 2a Výšky oceňovacích zrážok uplatňované na akceptovateľné obchodovateľné aktíva v kategórii zrážok V Kategória V Kreditná kvalita Vážená priemerná životnosť (1) Oceňovacia zrážka Stupne 1 a 2 (AAA až A-) [0-1) 4,0 [1-3) 4,5 [3-5) 5,0 [5-7) 9,0 [7-10) 13,0 [10, ∞) 20,0 (*1) T. j. [0-1) je vážená priemerná životnosť do jedného roka, [1-3) je vážená priemerná životnosť najmenej jeden rok a menej ako tri roky, atď.

▼M2